《过罗首》
宋代·汤中

山势迢迢万马奔，就宽平处着只园。
门无俗驾真堪隐，院有禅僧便不村。
百顷霜黄收{左禾右罢}稏，一泓寒绿养兰荪。
我来访道连宵宿，共拨炉灰仔细论。

作者简介：饶州安仁人，字季庸，号息庵。汤巾弟。理宗宝庆二年进士。与兄千并主朱熹之学，时称大小汤。淳祐三年，以太学正召试馆职，除正字，进校书郎，转右正言。官至工部侍郎。